title: आइजक न्यूटन
text: यांत्रिकी मँ, न्यूटन नँ संवेग आरू कोणीय संवेग दोनो के संरक्षण के सिद्धांत क स्थापित करलकै। प्रकाशिकी मँ, हुनी पहलो व्यवहारिक परावर्ती दूरदर्शी बनैलकै आरू ई आधार पर रंग केरो सिद्धांत विकसित करलकै कि एगो प्रिज्म श्वेत प्रकाश क कईएक रंगो मँ अपघटित करी दै छै जे दृश्य स्पेक्ट्रम बनाबै छै। हुनी शीतलन के नियम देलकै आरू ध्वनि के गति के अध्ययन करलकै। गणित मँ, अवकलन आरू समाकलन कलन के विकास केरो श्रेय गोटफ्राइड लीबनीज के साथ न्यूटन क जाय छै। हुनी सामान्यीकृत द्विपद प्रमेय के भी प्रदर्शन करलकै आरू एगो फलन के शून्य के सन्निकटन लेली तथाकथित "न्यूटन के विधि" के विकास करलकै आरू घात श्रृंखला केरो अध्ययन मँ योगदान देलकै।